Source: http://www.banskabystrica.sk/?id_menu=29067&module_action__68223__id_vzn=16536
Timestamp: 2017-10-20 23:23:27+00:00
Document Index: 3220654

Matched Legal Cases: ['§ 6', '§ 11', '§ 6', '§ 2', '§ 3', '§ 4']

Všeobecne záväzné nariadenie Mesta Banská Bystrica č. 06/2016, o zriadení Materskej školy, Radvanská 1, Banská Bystrica, o zrušení Základnej školy Radvanská 1, Banská Bystrica a Materskej školy, Radvanská 1, Banská Bystrica, o zriadení Základnej školy s materskou školou, Radvanská 1, Banská Bystrica
Schválené: 8.3.2016
Vyhlásené: 9.3.2016
Účinnosť: 24.3.2016
Mestské zastupiteľstvo v Banskej Bystrici v súlade s ustanovením § 6 ods. 1 a 2, § 11 ods. 4 písm. l) zákona SNR č. 369/1990 Zb. o obecnom zriadení v znení neskorších predpisov a ust. § 6 ods. 1 a 2 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, vydáva toto Všeobecne záväzné nariadenie Mesta Banská Bystrica č. 06/2016 o zriadení Materskej školy, Radvanská 1, Banská Bystrica, o zrušení Základnej školy, Radvanská 1, Banská Bystrica a Materskej školy, Radvanská 1, Banská Bystrica, o zriadení Základnej školy s materskou školou Radvanská 1, Banská Bystrica (ďalej len nariadenie).
Účelom tohto nariadenia je zriadenie Materskej školy, Radvanská 1, Banská Bystrica, ako preddavkovej organizácie, zrušenie Základnej školy, Radvanská 1, Banská Bystrica a jej súčastí a Materskej školy, Radvanská 1, Banská Bystrica a zriadenie Základnej školy s materskou školou, Radvanská 1, Banská Bystrica a jej súčasti.
Zriadenie materskej školy
1. Mesto Banská Bystrica k 30. augustu 2017 zriaďuje Materskú školu, Radvanská 1, Banská Bystrica, ako preddavkovú organizáciu.
2. Podmienkou pre zriadenie Materskej školy, Radvanská 1, Banská Bystrica je právoplatné súhlasné rozhodnutie Ministerstva školstva, vedy výskumu a športu SR o zaradení materskej školy do siete škôl a školských zariadení v zmysle príslušných ustanovení zákona, vydané na základe žiadosti Mesta Banská Bystrica.
Zrušenie základnej a materskej školy
1. Mesto Banská Bystrica k 31. augustu 2017 zrušuje Základnú školu, Radvanská 1, Banská Bystrica a jej súčasti:
- Školský klub detí pri Základnej škole, Radvanská 1, Banská Bystrica,
- Školskú jedáleň pri Základnej škole, Radvanská 1, Banská Bystrica.
2. Mesto Banská Bystrica v zmysle k 31. augustu 2017 zrušuje Materskú školu, Radvanská 1, Banská Bystrica.
3. Podmienkou pre zrušenie škôl podľa ods. 1. a 2 tohto paragrafu sú právoplatné súhlasné rozhodnutia Ministerstva školstva, vedy výskumu a športu SR o vyradení škôl zo siete škôl a školských zariadení v zmysle príslušných ustanovení zákona, vydané na základe žiadosti Mesta Banská Bystrica.
Zriadenie základnej školy s materskou školou
1. Mesto Banská Bystrica k 01. septembru 2017 zriaďuje Základnú školu s materskou školou, Radvanská 1, Banská Bystrica, a jej súčasti:
- Školský klub detí pri Základnej škole s materskou školou, Radvanská 1, Banská Bystrica,
- Školskú jedáleň pri Základnej škole s materskou školou, Radvanská 1, Banská Bystrica,
2. Podmienkou pre zriadenie školy je právoplatné súhlasné rozhodnutie Ministerstva školstva, vedy výskumu a športu SR o zaradení Základnej školy s materskou školou, Radvanská 1, Banská Bystrica a jej súčasti do siete škôl a školských zariadení v zmysle príslušných ustanovení zákona, vydané na základe žiadosti Mesta Banská Bystrica.
1. Toto nariadenie bolo schválené uznesením Mestského zastupiteľstva v Banskej Bystrici č. 369/2016 dňa 08.03.2016 a nadobúda účinnosť dňom 24. marca 2016
2. V prípade, ak Ministerstvo školstva, vedy výskumu a športu Slovenskej republiky nevydá právoplatné súhlasné rozhodnutia v zmysle § 2 ods. 2, § 3 ods. 3, § 4 ods. 2 v zmysle tohto nariadenia nariadenie stráca platnosť a účinnosť dňom nadobudnutia právoplatnosti týchto rozhodnutí.
Súbor na stiahnutie VZN č. 6 - 2016.pdf (91.3 kB)
CMS systém (redakčný) systém WEBY PORTÁL, mapa stránky web portál, webhosting, WEBY HOSTING, domény, registrácia domény spoločnosti WEBY GROUP, s.r.o., technický prevádzkovateľ - kontakt, 21.10.2017 01:23:27
93658797